I Am the Beggar of the World

I Am the Beggar of the World: Landays from Contemporary Afghanistan () 2014. urteko 100 landay baino gehiagoko bilduma da (Afganistango forma poetiko tradizional bat, binakako bakar batean datzana), Afganistango emakumeek idatzi eta Eliza Griswold kazetari eta poetak ingelesera itzuliak. Seamus Murphyk hartutako irudiak daude liburuan. Bildumak 2014. urteko Poesia Itzulpeneko PEN Saria irabazi zuen. Kritikariek goraipatu egin zuten poemek Afganistango emakumeen bizitzari eskaini zioten leihoa, baita Murphyren argazkiak eta Griswoldek sartutako testuinguruko bestelako materialak ere.

 Aurrekariak eta konpilazioa 
Landay delakoa Afganistango jatorrizko poesia estilo bat da. Normalean hogeita bi silaba dituzten binakakoak dira, lehen lerroan bederatzi silaba dituztenak eta bigarrenean hamahiru. Eliza Griswold poeta estatubatuarra Afganistanen ibili zen Seamus Murphy argazkilariarekin, herrialde osoko irudiak biltzen. Sarritan ezkutuan bidaiatzen zuten. Griswoldek BBCk kaleratutako artikulu batean idatzi zuen bere proiektua berak "ikerketa-poesia" deitzen zuena zela. Poesia molde hori ezagutu zuen, ustez poesia idaztea debekatzeagatik neska gazte batek bere buruaz beste egin zuela jakin zuenean.

Guztira, poeta ingelesak afganiarrek idatzitako 100 poema baino gehiago batu zituen poemategia sortzeko. Paxtunera hizkuntzan idatzitako poemak ingelesera itzuli zituenean, bi bertsodun ia poema guztiak rima izan zezaten egokitu zituen eta ezohikoa da. Murphyk hartutako 50 irudi inguru ere badira liburuan.

2014. urtean kaleratu zuen Farrar, Straus and Giroux argitaletxeak. Barnean dauden landayak gaiaren arabera antolatuta daude. Griswold-ek poemak nondik zetozen edo zeri buruzkoak diren jaso zuen. Liburuaren izenburua Jalalabadetik gertu, errefuxiatu-eremu batean, bizi zen emakume batengandik dator, zeinaren senarra hiltzear zegoen:In my dream, I am the president. (Nire ametsean, lehendakaria naiz)

When I awake, I am the beggar of the world. (Esnatu naizenean munduko eskalea naiz.)

 Harrera 
Poesia itzulpenen 2014ko PEN Saria irabazi zuen liburuak. Tess Taylorrek liburuaren poesia "anonimo eta unibertsala batera" bezala deskribatu zuen NPR irrati katean eta Afganistanen bizi ziren emakumeen bizitza Mendebaldean ezagutzeko eman zuen aukera goraipatu zuen. Liburua "bilduma aberats eta dotorea" zela esan zuen Elizabeth T. Gray Jr.-ek Harvard Review-n. Berarentzat bertsoak errimatzeko erabakia egokia izan zen. John Bradleyk Rain Taxirentzat idatzi zuenez, "asko eskaintzen du liluratzeko eta aztoratzeko". Poemen testuinguruak boteretsuago bihurtzen zituela sentitu zuen, eta landayek emakumeen istorio "bikainak" eskaintzen zituztela, haien ahotsak sarritan isilduak ziren kultura batean. Ohio Estatuko Unibertsitateko The Journal egunkarian, aipamen batek esan zuen liburuak "kapitulu berri bat gehitzen ziola giza-hezkuntza ezintasunaren historia zaharrari". The Christian Science Monitor aldizkariko kritikari batek idazkera ez ezik, argazkia ere goraipatu zituen.

Grayk Murphyren argazkiak goraipatu zituen, "ikaragarriak" zirela esan zuen eta poemak zelan osatzen zituzten nabarmendu zuen.

 Erreferentziak 

Kategoria:Afganistango emakumeak
Kategoria:Poesiaren antologiak
Kategoria:2014ko liburuak